**BGGYK/2/14(2021)(T-9)**

**KARI TANÁCS**

**HATÁROZATOK TÁRA**

**– kivonat –**

**13/2021.(V.26.) ELTE BGGYK Kari Tanács határozata  
a szakdolgozat/záróportfólió készítése alóli mentesség bevezetése tárgyában a gyógypedagógus szakvizsga szakirányú továbbképzésben**

1./ Az ELTE BGGYK Kari Tanács támogatja a portfólió készítése alóli felmentés lehetőségének bevezetését a gyógypedagógus szakvizsga (2 és 4 féléves időtartamú) szakirányú továbbképzés keretében, az előterjesztésben megfogalmazott módon és feltételekkel:

* Felmentést kapnak a portfólió elkészítése alól és ezzel együtt a *TPSZ-5071 és TPSZ-5072* kódszámú ún. *Szakdolgozat készítése* c. tárgy teljesítése alól mindazon hallgatók, akik a fentebb jelzett szakirányú képzésbe történő felvételt megelőző négy naptári évben vagy a gyógypedagógus szakvizsga szakirányú továbbképzés utolsó félévének megkezdése előtt tanfelügyeleti vagy minősítő értékelésben sikeresen megvédték munkahelyi portfóliójukat.
* Amennyiben a szakirányú továbbképzésre történő jelentkezéskor már rendelkezésre áll a sikeres pedagógus-portfólió védést igazoló, az Oktatási Hivatal (továbbiakban: OH) által kiállított tanúsítvány az csatolható a jelentkezési dokumentációhoz. Ez esetben automatikusan rögzítésre kerül a portfólió készítése alóli felmentés, a Szakdolgozat készítése c. tárgyak alóli felmentéssel együtt.
* Amennyiben a tanulmányok megkezdése után történik meg a munkahelyi portfólió védése, a hallgató kreditátviteli kérelmet nyújt be, egy ebben az esetben használatos kari formanyomtatványon, csatolva a védést igazoló tanúsítványt.
* Azok a hallgatók, akik a gyógypedagógus szakvizsga megkezdése (az ELTE BGGYK-val történő hallgatói jogviszony létesítése) után jelentkeztek tanfelügyeleti vagy minősitő értékelésre, csak abban az esetben részesülnek felmentésben, ha a pedagógus-portfóliójuk védését igazoló tanúsítvány megszerzésére és OH általi tanúsítvánnyal történő igazolására sor kerül, legkésőbb a gyógypedagógus szakvizsga képzésben folytatott tanulmányaik utolsó féléve regisztrációs hetének végéig.
* Ebben az esetben a hallgató felveszi a Szakdolgozat készítése c. tárgya(ka)t, melynek teljesítése alól, a kreditátviteli kérelem benyújtása és elfogadása esetén mentesül. A hallgatónak a gyógypedagógus szakvizsga képzésben folyó utolsó tanulmányi féléve szorgalmi időszakának megkezdését követően a portfólió elkészítése alóli felmentésre vonatkozó kreditátviteli kérelem leadására nincs lehetősége.

Budapest, 2021. május 26.

dr. habil. Papp Gabriella s.k.

dékán